|  |  |
| --- | --- |
| Numri i lëndës: | 2018:057421 |
| Datë: | 20.11.2020 |
| Numri i dokumentit:  | 01286522 |

 **P.nr.856/19**

**NË EMËR TË POPULLIT**

**GJYKATA THEMELORE PRIZREN DEPARTAMENTI I PËRGJITHSHËM DIVIZIONI PENAL** Sipas gjyqtarit Refki Piraj, me pjesëmarrjen e procesmbajtësit Halime Nixha në lëndën penale kundër të pandehurit M. Rr. nga ..., me numër personal ....., për shkak te veprës penale falsifikim i dokumenteve nga neni 398 (par.2) të Kodit Penal të Republikës së Kosovës , duke vendosur sipas aktakuzës. PP/II.nr.1578-10/2018 , të datës 08.07.2019 në praninë e Prokurorit të Shtetit Elfete Purova të pandehurit M.Rr, me datë 20.11.2020 mori këtë:

# A K T G J Y K I M

I pandehuri M. Rr. i lindur më ...., me numër ....., i biri i H. Rr. dhe nënës H. S- Rr., e , me vendbanim në , ...., Rr.........) , ka te kryer shkollën e mesme, i pa martuar, i pa pune i gjendjes se dobët ekonomike shqiptar shtetas i R. te Kosoves .

 **ESHTE FAJTOR**

Se me date ...rreth orës ... min. ne Piken Kufitare ne Vermice, derisa po hynte nga territorit i Republikës se Shqipërisë per ne Kosove , i pandehuri M.Rr. i cili ishte duke lëvizë me veturën e tij “Mercedes ....” ngjyre te ...., me targa: ..., me te arritur ne piken kufitare per qëllime te procedurës standarde te kontrollimit kufitar me dije prezanton dokumentin e falsifikuar me qëllim te shfrytëzimit te tij si origjinal ne ate mënyrë qe gjate kontrollit kufitar prezanton patente shoferin me nr. serik : ..... lëshuar ne Hannover te Gjermanisë i vlefshëm per kategoritë AM/B1/B/LT i cili pas kontrolleve fillestare te bera nga policia por edhe nga ekspertimi i detajuar forenzik rezulton te jete i falsifikuar.

-këso dore ka kryer veprën penale falsifikim i dokumenteve nga neni 398 par.2 te Kodit Penal.

Andaj gjykata ne kuptim te nenit 41, 43, 46, 73, te KP t e akuzuarit i shqipton :

 **DËNIM ME GJOBE**

Ne shume prej 300 (treqind) ) euro te cilin dënim do ta paguaj ne xhirollogarinë e kësaj gjykata nga dita e plotfuqishmërisë se këtij aktgjykimi, e poqe se dënimi me te holla nuk mund te paguhet nga ana e te akuzuarit ne afatin ligjore i njëjti do te zëvendësohet me dënim me burg duke llogaritur 20 euro për 1 dite burg gjegjësisht 15 dite burg.

Obligohet i pandehuri qe ti paguaj te gjitha shpenzimet e procedurës penale sa ato bëhen ne baze te llogarisë se gjykatës, kurse ne emër te paushallit gjyqësor te paguaj shumen prej 20 euro, e te gjitha këto ne afat prej 15 ditësh nga dita e plotfuqishmërisë se këtij aktgjykimi nen kërcenim te ekzekutimit te dhunshëm.

Ne zbatim te ligjit mbi mbrojtjen e viktimave te krimit te akuzuarve secilit i caktohet taksa ne lartësi prej 30 euro te cilën është i obliguar ta paguaj ne xhirollogarinë e kësaj gjykate ne afat prej 15 ditesh nga dita e plotfuqishmërisë.

# A r s y e t i m

Prokuroria themelore ne Prizren ka paraqitur aktakuzën PP/II.nr.1578-10/2018 , të datës 08.07.2019 ndaj te akuzuarit M.Rr. nga ..., për shkak të veprës penale falsifikim i dokumenteve nga neni 398 par.2 te Kodit Penal.

 I pandehuri M. Rr. në shqyrtimin fillestar , në tërësi ka pranuar veprën penale e cila i vihet në barrë sipas aktakuzës , e po ashtu ka pranuar edhe fajësinë .

Gjyqtari gjykues përcaktoi se i pandehuri e ka kuptuar natyrën dhe pasojat e pranimit te fajit, pranimi është bere vullnetarisht, dhe mbështetet ne faktet e çështjes qe përmban aktakuza, aktakuza nuk përmban asnjë shkelje te qarte ligjore ose gabime faktike dhe pas marrjes se mendimit nga ana e prokurorit te shtetit ka pranuar pranimin e fajësisë.

Kjo gjykatë gjeti se në veprimet e të akuzuarit , plotësohen të gjitha elementet qenësore te veprës penale falsifikim i dokumenteve nga neni 398 par.2 te Kodit Penal. prandaj dhe ia shqiptoi dënimin me gjobe duke qenë i bindur se me këtë lloj dënimi do te arrihet qëllimi i të njëjtit.

 Me rastin e shqiptimit të dënimit kjo gjykate pati parasysh si rrethana lehtësuese, pranimin e fajit, shprehjen e pendimit , premtimin se në të ardhmen nuk do te kryej me vepra penale, sjelljen korrektë para gjykatës, është familjar , i gjendjes se dobët ekonomike, Me rastin e shqiptimit te dënimit me gjobe gjykata pati per baze gjendjen e dobët ekonomike te akuzuarit.

 Vendimi mbi shpenzimet e procedurës penale dhe paushallit gjyqësor është mare ne kuptim te nenit 450 dhe 452 te KPPK-se.

 Më sa u tha më lartë u vendos si ne shqiptim të këtij aktgjykimi .

**GJYKATA THEMELORE PRIZREN**

 **DEPARTAMENTI I PËRGJITHSHËM , DIVIZIONI PENAL**

**2018:057421, 20.11.2020**

**G j y q t a r i**

 **\_\_\_\_\_\_\_\_\_\_\_\_\_\_\_\_\_\_\_\_**

Refki Piraj

**KËSHILLË JURIDIKE:** Kundër këtij aktgjykimi është e lejuar ankesa në afat prej 15 (pesëmbëdhjetë) ditëve nga koha e pranimit të të njëjtit, Gjykatës së Apelit në Prishtinë, nëpërmjet kësaj Gjykate Themelore.